Diari Oficial de la Generalitat Valenciana


Sumari del DOGV 8699, del 17-12-2019 (2019/10639)

Informació pública de la documentació tècnica del projecte, l'estudi d'impacte ambiental i l'estudi d'integracio paisatgística del projecte de construcció d'una bassa per a reg (bassa Salse III) promoguda per la comunitat de regants de la vall de Beneixama en el terme municipal de Beneixama
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8699

Data del DOGV
:   17-12-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/10966


Data del document
:   11-11-2019

Organisme emissor
:   Ajuntament de Beneixama

Tipus de document
:   Anunci

Descriptors 

:   * Beneixama
    * administració local
    * pla d'urbanisme

Informació pública de la documentació tècnica del projecte, l'estudi d'impacte ambiental i l'estudi d'integracio paisatgística del projecte de construcció d'una bassa per a reg (bassa Salse III) promoguda per la comunitat de regants de la vall de Beneixama en el terme municipal de Beneixama [2019/10322]  
En compliment del que es disposa en l'article 36 de la Llei 21/2013, de 9 de desembre, d'avaluació ambiental, en els articles 20 i 22 del Decret 162/1990, de 15 d'octubre, del Consell de la Generalitat Valen-ciana, pel qual s'aprova el Reglament per a l'execució de la Llei 2/1989 d'impacte ambiental, el que s'estableix en la Llei 5/2014, de 25 de juliol, d'ordenació del territori, urbanisme i paisatge de la Generalitat Valenciana i resta de legislació d'aplicació, i el que es disposa en l'article 83 de la Llei 39/2015, d'1 d'octubre, del procediment administratiu comú de les administracions públiques, se sotmet a informació pública, per un termini de 30 dies, la documentació tècnica del projecte, l'estudi d'impacte ambiental i l'estudi d'integració paisatgística del projecte de construcció d'una bassa d'emmagatzematge i regulació d'aigües per a reg Bassa Salse III, promoguda per la comunitat de regants Vall de Beneixama, en el terme municipal de Beneixama  
  
S'informa al públic dels següents aspectes relacionats amb el procediment d'autorització del projecte:  
a) La concessió de la llicència del present projecte, a l'efecte de la seua execució, correspon a l'Ajuntament de Beneixama.  
b) El present projecte està subjecte a avaluació ordinària d'impacte ambiental per trobar-se inclòs en l'annex I del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
c) L'òrgan ambiental competent per a resoldre el procediment d'avaluació d'impacte ambiental és la Direcció General d'Avaluació Ambiental i Territorial.  
d) Conforme a la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana  
e) En relació amb la tramitació de la valoració de repercussions sobre la Xarxa Natura 2000, d'acord amb l'informe emés en la fase de consultes prèvies pel servei competent de la Conselleria d'Infraestructures, Territori i Medi Ambient de la Generalitat Valenciana, no és necessari efectuar una avaluació detallada de repercussions sobre la Xarxa Natura 2000. En qualsevol cas, una vegada han sigut detallades les solucions tècniques del projecte i concretades les afeccions previs-tes, s'ha reiterat consulta a l'òrgan competent en aquesta matèria, sobre la necessitat o no de realitzar una avaluació detallada de repercussions sobre la Xarxa Natura 2000.  
El que es posa en general coneixement perquè en el termini de 30 dies hàbils, a partir de l'endemà de la publicació d'aquest anunci en el Diari Oficial de la Generalitat Valenciana, puguen presentar-se per les corporacions i els particulars interessats les al·legacions que estimen convenients. Durant aquest termini els interessats podran examinar l'Estudi d'Impacte Ambiental, l'Estudi d'Integració Paisatgística i el Projecte, en l'oficina tècnica de l'Ajuntament de Beneixama, de 10.00 a 13.30 hores, i l'Estudi d'Impacte Ambiental, l'Estudi d'Integració Paisatgística i el Projecte en format reduït també en la seu electrònica en la web de l'Ajuntament de Beneixama www.beneixama.es.  
  
  
Beneixama, 11 de novembre de 2019.- L'alcalde: Vicente Ibáñez Cruz.